hotchpotch/miracl-hf-unified huggingface dataset:
लम्बी दूरी वाला सम्बंध
लम्बी दूरी वाला सम्बंध दो साथियों के बीच एक आभ्यंतर सम्बंध होता है जो भौगोलिक रूप से एक दूसरे से काफ़ी दूर होते हैं। लम्बी दूरी वाले सम्बंध में शामिल साथी एक-दूसरे से भौगोलिक विभाजन झेलते हैं और आमने-सामने के सम्बंध से वंचित होते हैं। यह दूरी विशेष रूप से कॉलेज के विद्यार्थियों में पाई गई है जिनकी संख्या ऐसे सारे सम्बंधों में २५% से ५०% के बीच देखी गई है। हालाँकि सोधार्थी स्नातक के विद्यार्थियों के बीच लम्बी दूरी वाले सम्बंध की सूचना दे चुके हैं, पर इस सम्बंध पर अध्ययन अपर्याप्त है।
लम्बी दूरी वाले सम्बंध गुणवत्ता के आधार पर भौगोलिक रूप से नज़दीकी सम्बंधों से भिन्न हैं; यानी उन सम्बंधों से जिनमें साथी एक दूसरे को अधिकांश दिनों में आमने-सामने देखने में सक्षम हैं। रोलफ़िंग (१९९५)के अनुसार लम्बी दूरी वाले सम्बंध को निम्न लिखित चुनैतियों का सामना करना पड़ता है:
एक प्रेम संबंध जितना खिलता जाता है, दूरी उतनी मिटती जाती है। इसी के पश्चात प्रेमी उतने एक दूसरे के पास आते जाते हैं । और एक क्षण आता है जब वे इतने पास होते हैं कि दूरी रह ही नहीं जाती । और यह दूरी का मिटना शरीर के स्तर पर नहीं होता, क्योंकि शरीर के स्तर पर तो लम्बी दूरी वाले सम्बंध में होगी ही । इस स्तर की निकटता स्थापित नहीं हो सकती। इससे सम्बंधों में निरसता और खटास फैल सकती और वे समाप्त हो सकते हैं।
जी७
सात का समूह या जी ७ या जी 7 कनाडा, फ़्रांस, जर्मनी, इटली, जापान, यूनाइटेड किंगडम और संयुक्त राज्य अमेरिका का एक समूह है। यह देश, दुनिया की सात सबसे बड़ी उन्नत अर्थव्यवस्थाओं के साथ, वैश्विक शुद्ध सम्पत्ति ($280 ट्रिलियन) का 62% से अधिक का प्रतिनिधित्व करते हैं। जी7 देश नाममात्र मूल्यों के आधार पर वैश्विक सकल घरेलू उत्पाद (जीडीपी) का 46% से अधिक और क्रय-शक्ति समता के आधार पर वैश्विक सकल घरेलू उत्पाद का 32% से अधिक का प्रतिनिधित्व करते हैं। जी7 शिखर सम्मेलन में यूरोपीय संघ भी प्रतिनिधित्व करता है।
आभ्यंतर सम्बंध
आभ्यंतर सम्बंध एक अंतर्वैयक्तिक सम्बंध है जिसमें शारिरिक या भावनात्मक अंतरंगता शामिल होती है। शारिरिक अंतरंगता की विशेषताओं में मित्रता, अफ़लातूनी स्नेह, रूमानी स्नेह या मानव संभोग हो सकते हैं। हालाँकि "आभ्यंतर सम्बंध" के प्रयोग में आम तौर से "यौन सम्बंध" शामिल होता है, इसका मंगलभाषित प्रयोग किसी ऐसे सम्बंध के लिए ही होता है तो संभोग पर ही आधारित हो।
आभ्यंतर सम्बंध समस्त रूप से मानव अनुभव पर एक केन्द्रीय भूमिका निभाते हैं। मानव स्वभाव में आम तौर से किसी से जुड़ना और प्यार करना है, जो साधारण रूप से आभ्यंतर सम्बंध के दायरे में संतुष्ट होता है। इस सम्बंध में किसी को चाहने या प्यार करने, रूमानी स्नेह, शारिरिक या यौन आकर्षण, यौन सम्बंध, या सदस्यों के बीच भावनात्मक और निजी सहायता है। आभ्यंतर सम्बंध एक जालक्रम बनाने में सहायक हो सकता है जिससे मज़बूत भावनात्मक लगाव संभव है।
गान-नगाई
गान-नगाई जिसे "चकान गान-नगाई"  के रूप में भी जाना जाता है ज़ीलियनगोंग लोगों का एक त्योहार है  जो लोग रहते हैं, असम मणिपुर और नगालैंड. इस त्यौहार को एक नए साल के त्यौहार के रूप में भी वर्णित किया गया है क्योंकि यह वर्ष के अंत और नए वर्ष की शुरुआत को दर्शाता है।
यह एक फसल कटाई त्यौहार भी है।
गान-नगाई को भारत सरकार द्वारा भारत के पर्यटन समारोह के रूप में भी मान्यता दी गई है।
2026 एशियाई खेल
2026 एशियाई खेल (), जो कि बीसवें एशियाई खेल (), एक बहु-खेल प्रतियोगिता प्रतियोगिता है, जो कि जापान के नागोया नगर में 18 सितम्बर से 3 अक्टूबर तक आयोजित होंगे। नागोया 1958 टोक्यो तथा 1994 हिरोशिमा के बाद जापान का तीसरा नगर होगा जो इस खेल को आयोजित कर रहा है।
2030 एशियाई खेल
2030 एशियाई खेल, जो कि इक्कीसवें एशियाई खेलों के नाम से भी जाने जाते हैं, एक बहु-खेल प्रतियोगिता है आयोजन 2030 में होना है।
भारत में नास्तिकता
ईश्वर का दर्शन नही हुआ तो नस्तिक बन गए भगवान का अस्तित्व पूरे जगत में है जय श्री राम
अधार्मिकता (अंग्रेज़ी: irreligion) (विशेषण रूप: अधार्मिक अथवा गैर-धार्मिक) धर्म का आभाव, तटस्थता, अस्वीकरण, या उसके प्रति विद्वेष हैं। नास्तिकता, अनीश्वरवाद और अज्ञेयवाद का भारत में एक लंबा इतिहास रहा है। श्रमण परम्परा (प्रमुख रूप से बौद्ध धर्म और जैन धर्म) के रूप में अधार्मिकता उभर कर आई है। भारतीय धर्म जैसे जैन धर्म, बौद्ध धर्म और हिंदू धर्म के कुछ वर्ग नास्तिकता को स्वीकार्य मानते हैं। चार्वाक दर्शन मुखर रूप से धार्मिकता का विरोध और नास्तिकता का समर्थन करता है। भारत ने कई उल्लेखनीय नास्तिक राजनेता और समाज-सेवक पैदा किए हैं। ।  भारत में लोगों की धर्म के प्रति दिलचस्पी भी घट रही है। भारत की जनगणना २०११ के अनुसार, 99.76% भारतीय धार्मिक हैं जबकि 0.24% ने अपनी धार्मिक पहचान नहीं दी है। 2012 के विन-गैलप ग्लोबल इंडेक्स ऑफ रिलीजन एंड नाथिज़्म रिपोर्ट के मुताबिक, 81% भारतीय धार्मिक थे, 13% धार्मिक नहीं थे, 3% नास्तिकों को आश्वस्त थे, और 3% अनिश्चित थे या जवाब नहीं दे रहे थे।
यह भी देखें: श्रमण परम्परा यह भी देखें:भारतीय दर्शन
हिंदू धर्म में, अधिकांश भारतीयों के धर्म, नास्तिकता को आध्यात्मिकता के लिए एक वैध मार्ग माना जाता है, क्योंकि यह तर्क दिया जा सकता है कि भगवान कई रूपों में "कोई रूप" नहीं होने के साथ प्रकट हो सकते हैं। लेकिन, पथ को पालन करना मुश्किल माना जाता है। एक व्यक्तिगत निर्माता ईश्वर में विश्वास जैन धर्म और बौद्ध धर्म में आवश्यक नहीं है, जिनमें से दोनों भारतीय उपमहाद्वीप में भी पैदा हुए हैं। नास्तिक विद्यालय भी हिंदू धर्म में पाए जाते हैं।
हिंदू दर्शन स्कूलों (दर्शनमान) में बांटा गया है। इन स्कूलों को आस्तिका (रूढ़िवादी) के रूप में वर्गीकृत किया जा सकता है, वे वेदों, और नास्तिका (हेटरोडॉक्स) के अनुरूप स्कूल, वेदों को अस्वीकार करते हैं। छः स्कूल साख्य, योग, न्याया, वैश्यिका, मिमास और वेदांत को आस्तिका (रूढ़िवादी) माना जाता है, जबकि जैन धर्म, बौद्ध धर्म, कारवाका और अंजीविक को नास्तिका (हेटरोडॉक्स) माना जाता है।
यह भी देखें: चार्वाक दर्शन
चार्वाक दर्शन 6 वीं शताब्दी ईसा पूर्व के आसपास भारत में पैदा हुआ था। इसे नास्तिक स्कूल के रूप में वर्गीकृत किया जाता है। यह प्राचीन भारत में भौतिकवादी आंदोलन के सबूत के रूप में उल्लेखनीय है। इस विद्यालय के अनुयायियों ने केवल वैध प्राणाण (सबूत) के रूप में प्रतिज्ञा (धारणा) को स्वीकार किया। उन्होंने अन्य प्रमोना जैसे सब्दा (गवाही), उपमाणा (समानता), और अनुमाणा (अनुमान) अविश्वसनीय माना। इस प्रकार, एक आत्मा (ātman) और भगवान के अस्तित्व को खारिज कर दिया गया था, क्योंकि वे धारणा से साबित नहीं हो सका। उन्होंने सब कुछ चार तत्वों से बना माना: पृथ्वी, पानी, वायु और आग। कारवाका ने शारीरिक दर्द और जीवन के आनंद को समाप्त करने का पीछा किया। इसलिए, उन्हें हेडोनिस्टिक माना जा सकता है। सभी मूल कारवाका ग्रंथों को खो दिया जाता है। [14] ब्रुस्पाती द्वारा एक बहुत उद्धृत सूत्रा (बरस्पस्पति सूत्र), जिसे स्कूल के संस्थापक माना जाता है, को खो दिया जाता है। जयराशी भाड़ा (8 वीं शताब्दी सीई) द्वारा तत्त्वोप्लास्सिम्हा और माधवक्रिया (14 वीं शताब्दी) द्वारा सर्वदर्शनसाग्रा को प्राथमिक द्वितीयक कारवाका ग्रंथ माना जाता है।
ये तेरी गलियाँ
ये तेरी गलियाँ एक प्यार की कहानी को दिखाता भारतीय हिन्दी धारावाहिक है, जिसका प्रसारण ज़ी टीवी पर 25 जुलाई 2018 से शुरू हुआ। इसका निर्माण सिनेविस्टास लिमिटेड ने किया है, जिसमें मनीष गोपलानी और वृषाली मेहता मुख्य किरदार निभा रहे हैं।
ये कहानी कोलकाता में शुरू होती है, जहाँ एक गर्भवती महिला, अर्पिता भगवान से प्रार्थना करते रहती है कि उसे एक बहुत ही मजबूत बेटी हो, उसके साथ ही वो ये प्रार्थना भी करती है कि उसकी बेटी को एक दोस्त भी मिले जो उसकी हर परिस्थितियों में मदद करे। उसी समय मंदिर में एक छोटा सा बच्चा, शांतनु आ जाता है और प्रार्थना करता है कि उसे एक ऐसा दोस्त मिले, जिसका वो जिंदगी भर ख्याल रख सके। अर्पिता का पति, शुबू पैसों के लिए अपनी पत्नी को बेचने की योजना बनाता है। वहीं ठाकु माँ को चंदा उसे खरीदने हेतु मना लेती है। अर्पिता एक बच्ची को जन्म देती है और चंदा उसे शांतनु के पास ले जाती है। शांतनु अपने पसंदीदा खाने 'पुचका' के नाम से उसका नाम 'पुचकी' रख देता है।
शांतनु और पुचकी अच्छे दोस्त बन जाते हैं। अर्पिता को पता चलता है कि उसकी बेटी को ब्युटि किसी विदेशी को बेचना चाहती है। अपनी बेटी को बचाने के लिए अर्पिता वहाँ से अपनी बेटी के साथ भागने का प्रयास भी करती है, लेकिन भागने में विफल हो जाती है। शांतनु को चंदा गोद देने की योजना बनाती है। उसे निवेदिता मजूमदार गोद ले लेती है। शांतनु वहाँ रुकना चाहते रहता है, पर पुचकी और शांतनु बिछड़ जाते हैं और एक दूसरे को याद करते रहते हैं। अर्पिता की तबीयत खराब होनी शुरू हो जाती है, और पुचकी को वेश्या बनाने की कोशिश भी शुरू हो जाती है। निवेदिता का अपना एक बच्चा होने वाला होता है, और वो वादा करती है कि उस बच्चे के आने से उसका शांतनु के प्रति प्यार कम नहीं होगा।
अर्पिता की मौत हो जाती है। उसके बाद पुचकी को शांतनु से मिलाने में पठान चाचा मदद करते हैं। निवेदिता को पता चलता है कि शांतनु और कोई नहीं, बल्कि अरिंधम और चंदा का ही नाजायज़ बच्चा है। इस बात का पता चलने पर वो अपने आप को शांतनु से दूर कर लेती है। अरिंधम को ब्युटि ब्लैकमेल करती है, जिसके कारण ठाकु माँ को दिल का दौरा आ जाता है। निवेदिता एक बच्चे को जन्म देती है।
भूवैज्ञानिक काल
भूवैज्ञानिक काल (geological age) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। यह कल्प स्वयं युगों में बंटे हैं, जो आगे कालों में बंटे हैं।
पूर्व जुरैसिक युग
पूर्व जुरैसिक युग (Early Jurassic epoch), जिसे निचला जुरैसिक युग (Lower Jurassic epoch) भी कहते हैं, जुरैसिक कल्प (Jurassic period) के तीन भूवैज्ञानिक युगों की शृंखला का सर्वप्रथम युग था जो आज से 20.13 करोड़ वर्ष पूर्व ट्राइऐसिक-जुरैसिक विलुप्ति घटना के तुरंत बाद आरम्भ हुआ और आज से लगभग 17.41 करोड़ वर्ष पूर्व तक चला। इसके बाद मध्य जुरैसिक युग आया।
स्त्री (2018 फ़िल्म)
स्त्री, अमर कौशिक द्वारा निर्देशित 2018 की एक भारतीय हास्य-डरावनी फ़िल्म है, जिसके निर्माता दिनेश विजान और राज निदिमोरु और कृष्णा डीके है और डी2आर फिल्म्स के सहयोग से मैडॉक फिल्म्स के बैनर के तहत बनाई गई है। यह फ़िल्म भारतीय शहरी किंवदंती, "नाले बा", पर आधारित है, जोकि एक चुड़ैल के बारे में है जो रात में लोगों के दरवाजे पर दस्तक देती थी। इस फ़िल्म में राजकुमार राव और श्रद्धा कपूर के मुख्य भुमिका के साथ , अपारशक्ति खुराना, अभिषेक बनर्जी और रामकृष्ण धाकड़, ने भी इस फिल्म में भूमिका निभाई हैं। फिल्म को 31 अगस्त 2018को इस फ़िल्म का प्रदर्शन किया गया था। और इसका दूसरा भाग अभी निर्माणाधीन है।
फिल्म की कहानी मध्य प्रदेश के चंदेरी नामक स्थान पर आधारित है, जहाँ त्यौहार के दौरान एक चुड़ैल, जिसे लोग "स्त्री" कहकर पुकारते है, जो सिर्फ पुरुषों को गायब करती है, स‍िर्फ उनके कपड़े रह जाते हैं। उससे बचने के लिये लोग अपने घर के बाहर "ओ स्त्री कल आना" लिखते है।
विक्की (राजकुमार राव) चंदेरी गाँव में रहने वाला एक दर्जी है, जिसकी अपनी एक कपड़े सिलने की दुकान है। वो अपने दोस्त बिट्टू (अपारशक्ति खुराना) और जना (अभिषेक बनर्जी) के साथ रहता है। उसे एक रहस्यमय अनाम लड़की (श्रद्धा कपूर) से प्यार हो जाता है। जिसके रहस्यमय व्यवहार के कारण विक्की के दोस्त उसे ही स्त्री मानने लगते है। इस बीच विक्की का दोस्त जना भी गायब हो जाता है। और उसे बचाने के लिये वो चंदेरी के रहने वाले रुद्र (पंकज त्रिपाठी) के पास आते है। और वे लोग उसे खोजते हुए भुतिया महल पहुंचते है, जहां विक्की का सामना स्त्री से होता है। और उसे बचाने उसकी प्रेमिका आ जाती है। जिससे उन्हें पता चलता है कि स्त्री कोई और है। इसी बीच जना वापस आ जाता है लेकिन उसका व्यवहार बदल जाता है। अगली रात शहर के कई और लोग गायब हो जाते है। जिन्हें बचाने के लिये वे लोग एक पुराने किताब, जिसमें स्त्री के बारे में लिखा था, के लेखक शास्त्री (विजय राज) के पास जाते है, जहाँ उन्हें पता चलता है कि केवल विक्की ही उसे मार सकता है। विक्की स्त्री को मारने की बजाय उसकी चोटी काट देता है जिससे उसकी शक्ति खत्म हो जाती है।
अगले दिन रहस्यमय लड़की विक्की से मिलकर बस से चली जाती है, लेकिन विक्की उसका नाम पूछना भूल जाता है। बाद में पता चलता है कि वह असल में जादू करने वाली रहती है और वह स्त्री के शक्ति के पीछे थी और वह विक्की की मदद से उसे प्राप्त करना चाहती थी। वह उसकी कटी चोटी को अपने मे मिला कर बस से गायब हो जाती है।
अगले वर्ष त्यौहार के समय स्त्री पुन: शहर पहुंचती है लेकिन शहर के द्वार में लगे उसके पुतले को देखती है जिसमें "ओ स्त्री रक्षा करना" लिखा देख कर वापस चली जाती है।26 जुलाई 2018 को फ़िल्म का ट्रेलर जारी किया गया था। फिल्म 31 अगस्त 2018 को दुनिया भर में प्रदर्शित की गई।
सरकारी उच्च विद्यालय, सहीद नगर
सरकारी उच्च विद्यालय, सहीद नगर भुबनेश्वर के केंद्रस्थल में स्थित एक सह-शिक्षा विद्यालय है। यहाँ छठवीं से दशवीं तक कक्षा में, ओड़िया भाषा में शिक्षादान किया जाता है। इस विद्यालय की स्थापना १९६८ में की गयी थी। पहले यह एक प्राइवेट स्कुल था। १९७१ में इसे सरकारी मान्यता मिली। पुष्पा रानी प्रहराज, वर्तमान में इस विद्यालय की प्रधानाध्यापिका हैं |  इस विद्यालय में प्रधानाध्यापिका के अलावा २० शिक्षक और २ अन्य कर्मचारी है। स्कूल कैंपस के अंदर एक खेल मैदान है। स्काउट, रेड क्रॉस, इको क्लब, साइंस क्लब और सांस्कृतिक क्लब आदि की सुविधा है। वार्षिक पत्रिका "शहीद", विद्यार्थियों के सृजन कला को निखार ने में मदद करता है। स्कूल के बच्चे विभिन्न राज्य और राष्ट्रीय स्तर के प्रतियोगिताओं में भाग ले कर सफल हुए हैं |
काम्यक वन
काम्यक वन कुरु राज्य की सीमा पर बसा हुआ वन है। यह राक्षस तथा भूत-प्रेतों के रहने के लिये बनाया गया था। महाभारत काल मे इस वन को महा दैत्य वन भी कहा जाता था। काम्यक वन पर केवल तीन राजायो ने ही राज किया था, वो थे- घटोत्कच की मृत्यु के बाद भीम फिरसे वहा का राजा बन गया।
धरती के फूल
यह भारत नेपाल सीमा के निकट पश्चिमी यूपी के मैलानी पालिया में बहुतायत में पाया जाता है । यहां वन अधिक हैं।
भरत अने नेनु
भरत अने नेनु ("मैं भरत हूं") 2018 में प्रदर्शित तेलुगु चलचित्र है। मुख्य भूमिका में महेश बाबु हैं। देश विदेशों में प्रदर्शित इस चलचित्र ने 150 करोड़ से ज्यादा की कमाई कर ली है।
युवराज दत्त महाविद्यालय
ओयल रियासत के राजा युवराज दत्त सिंह द्वारा बनवाया यह महाविद्यालय कभी आगरा विश्वविद्यालय से सम्बंधित था, कानपुर विश्वविद्यालय के बनने से लखीमपुर में स्थित यह महाविद्यालय शाह जी महाराज विश्वविद्यालय कानपुर से सम्बद्ध हुआ।
सर्वदमन बनर्जी
टीवी पर उनके कुछ खास सीरियल इस प्रकार से हैं श्री कृष्णा, अर्जुन, जय गंगा मैया और ॐ नमः शिवाय जिनमें उन्होंने भगवान के किरदार निभाए और भलीभाँती अपनी किरदारों को साथ इन्साफ किया और वही किरदार आज उनकी ज़िन्दगी में भी दिखाई पड़ते हैं।
फिल्मों की शुरुवात उन्होंने १९८३ की आदि शंकराचार्य से की थीं उसके बाद वल्लभाचार्य गुरु, श्री दत्ता दर्शनम, सिरिवेनेला, स्वयम कृषि, माधावत्याना, स्वामी विवेकानंद, और पैरो में भगवान। महेंद्र सिंह धोनी के ज़िन्दगी पर आधारित फिल्म ‘’ में धोनी के कोच के रूप में दिखे थे।
उनकी टीवी और फिल्मों की ज़िन्दगी की तरह उनकी निजी ज़िन्दगी भी काफी साफ़ सुथरी हैं लेकिन एक्टिंग को उन्होंने बहुत पहले ही छोड़ दिया था। उसके बाद वो शान्ति के लिए जीना शुरू कर चुके थे और ऋषिकेश की सुन्दर और हरी भरी वादियों में रहने लगे।
अब बनर्जी हिमालयी राज्य उत्तराखंड के ऋषिकेश में रहते हैं। वो निशुल्क योग एवं मेडिटेशन क्लास चलाते हैं वो लोगों को आध्यात्म सिखाते हैं। साथ ही वो "पंख" नामकी एक संस्था से जुडे भए हैं जिसके साथ मिलकर वो गरीब बच्चों की पढ़ाई के लिए काम करते हैंं।
चिट्ठाकारी
चिट्ठाकारी का विषय और शैली चुनने के लिए चिट्ठाकार स्वतंत्र होता है। अपने बारे में लिखने सहित किसी भी विषय पर चिट्ठा प्रकाशित किया जा सकता है। अधिकांश चिट्ठाकारियाँ टिप्पणी, व्यक्तिगत नोट्स और अन्य अंतर्जाल पृष्ठों की कड़ियों का मिश्रण हैं। चिट्ठाकारी के रूप में गंभीर विषयों पर गहराई से निबंध लिखा जा सकता है। इसका उपयोग पत्रिका के रूप में किया जा सकता है। पिछली रात देखे गए चलचित्र या किसी कार्य के नए तरीके भी चिट्ठाकारी के विषय हो सकते हैं। चिट्ठाकारी के अंतर्गत ग्राफिक्स, वीडियो और ध्वनि फ़ाइलों को अपलोड कर चिट्ठों के रूप में प्रकाशित करना भी शामिल है। चिट्ठों में पाठकों की रुचि वाले या विषय से संबंधित अन्य अंतर्जाल पृष्ठों की कड़ियाँ भी रह सकती हैं। चिट्ठाकारी में वार्तालाप भी रखा जा सकता है। चिट्ठा लिखने के लिए आपको विशेष प्रकार के सॉफ्टवेयर प्रयोग करने होते है जैस की गूगल के दवारा मुफ्त में दिया हुआ ब्लॉगर जिस के माद्यम से आप मुफ्त में चिट्ठा बना सकते है और वर्डप्रेस जहाँ से आप बहुत ही आकर्षक ब्लॉग बना सकते है जिसे बनाने के बाद इंटरनेट में प्रकाशित कर सकते है । वर्डप्रेस मे अपना एक ब्लॉग बनाने के हमे अपने ब्लॉग मे अपने ब्लॉग के अनुसार प्लगिन्स इनास्टाल कर सकते है। वर्डप्रेस मे अपना एक ब्लॉग बनाने के लिए थोडा बहुत पैसे खर्च करने की जरूरत होती होती है। यह एक ब्लॉगिंग के पापुलर प्लेटफार्म जरूरी है लेकिन ब्लॉगर (Blogger in hindi) जैसा फ्री बिल्कुल नहीं है। अपना ब्लॉग बनाने के लिए हमे सबसे पहले होस्टिंग लेने की जरूरत होती है जिसमे अपने ब्लॉग के पोस्ट, इमेजेस और विडोओस को होस्ट करना होता है। होस्टिंग बाय करने के लिए यानि दोस्तो खरेदी करने के लिए दर महिना पच्चस रुपये से लेकर पच्चस हजार रूपय तक खर्चा भी आ सकता है। होस्टिंग प्रोवाइड करने के बहुत सारे कंपनीयां उपलब्ध है, जिनमे से Blue host, Host gater, Sitegroud,और Histinger. दोस्तो मैने कुछ गिने चुने कंपनीयों के बारे बताया हैं ऐसे बहुत सारे कंपनीया उपलब्ध है। हमे एक ब्लॉग बनाने के लिए पहले दर महिना पच्चस रूपये के हिसाब से 600 और जीएसटी और अदर चार्च मिलाके सात सौ या फिर साडे सात सौ तक खर्च आ सकता है।ऐसा नहीं की वर्डप्रेस मे अपना ब्लॉग बनाने के लिए लाखों रूपयों की खर्च आता है,ऐसा बिल्कुल नही है। अभी मैने इसमे ब्लॉग बनाने के लिए होस्टिंग के खर्च के बारे में बताया है। वर्डप्रेस मे ब्लॉग बनाने के एक डोमेन नेम की जरूरत होती है, Blogger मे तो blogspot.com सब डोमेन नेम मिल जाता है लेकिन वर्डप्रेस ऐसा नहीं है हमे एक डोमेन नेम लेने की जरूरत होती है।डोमेन नेम प्रोवाइड करने के बहुत सारे कंपनीया है जिन मे Godaddy और Nanecheap ये जाने माने कंपनीया हैं। आपको एक .Com, .net,org.xyz और .In. इन एक्सटेंशन मे से एक खरेदी करना पडेगा। इसको एक साल के बाद रिन्यूअल करना पडेगा। इसके के लिए हमे दर साल 800 या 900 रूपये का खर्च करना पडेगा,इसका खर्च आगे इस से ज्यादा खर्चा आ सकता है। दोस्तों हमे एक ब्लॉग वर्डप्रेस मे बनाने के लिए कम से कम 1500 का खर्चा आ सकता है। इन्हें भी देखें
स्वच्छंद यौन संबंध
स्वच्छंद यौन संबंध यौन संबंध का वह रूप है जिसमें संभोग के लिए अपने साथियों के चयन में बिलकुल खुला रवय्या अपनाया जाता है। इसमें एक व्यक्ति द्वारा एक से अधिक व्यक्तियों से संभोग किया जाता है। कई सभ्यताओं में इसे एक नैतिक समस्या के रूप में देखा जाता है। अनेक सभ्यताओं में स्वच्छंद यौन संबंध के उदाहरण के रूप में एक रात का साथ और इसकी प्रायिकता को देखा जाता है।
विभिन्न सभ्यताओं में यौन संबंध के अंतर्गत शामिल होने वाले व्यवहारों को लेकर भिन्न राय मिलती है। एक ही समाज में स्त्री और पुरुष एवं विभिन्न सामाजिक स्तर के व्यक्तियों या वर्गों या जातियों के व्यक्तियों के लिए भी स्वच्छंद यौन संबंध के मानकों में अंतर मिलता है। नारीवादी पारम्परिक रूप से उल्लेखनीय दुहरे नैतिक सिद्धांतों का हवाला देती आई हैं कि किस प्रकार से पुरुषों और स्त्रियों के स्वच्छंद यौन संबंध को समाज तय करता है। ऐतिहासिक रूप से जहाँ ऐसे सम्बंधों में शामिल महिला को "वेश्या", "रखेल", आदि कहा गया है जबकि इस संबंध में शामिल पुरुष को "खिलाड़ी", "व्यभिचारी" और "प्रेमालापी" कहा गया है। २००५ में किए गए एक अध्ययन में स्वच्छंद यौन संबंध में शामिल पुरुषों और स्त्रियों के प्रति समाज का रवय्या एक जैसा पाया गया था।
स्वच्छंद यौन संबंध कई जानवरों की प्रजातियों में पाया गया है।
अहमद सफ़ा
अहमद सफ़ा (; ३० जून १९४३ – २८ जुलाई २००१) एक बांग्लादेशी लेखक, चिंतक, औपन्यासिक, कवि और बुद्धिजीवी थे। सफ़ा को अध्यापक अब्दुर रज़्ज़ाक़ और सलीमुल्लाह ख़ान से लेके कई लोगों मीर मुशर्रफ़ हुसैन एवं काज़ी नज़रुल इस्लाम के बाद सबसे महत्वपूर्ण  बंगाली मुसलमान लेखक मानते हैं। सफ़ा ने १८ कथेत्तर साहित्य, ८ उपन्यास, ४ कविताग्रंथ, १ लघुकथाग्रंथ और विभिन्न प्रकार की कई किताबें लिखीं।
सफ़ा का निबंध "बाङालि मुसलमानेर मन" (बंगाली मुसलमानों के मन) (१९८१) बंगाली मुसलमानों का आत्मपरिचय का निर्माण, उनके पिछड़ेपन का कारण, एक समुदाय के रूप में उनका विकास और उनकी बौद्धिक प्रगति का एक अत्यंत प्रशंसित आलोचनात्मक सर्वेक्षण है।
ओस
ओस वातावरण में फैले हुए वाष्प का वह रूप है जो जमकर जलबिंदु अथवा छोटी-छोटी बूँदों के रूप में परिवर्तित होकर पृथ्वी पर गिरता है। ओस बनने की प्रक्रिया का संघनन से सीधा जुड़ाव है। वातावरण में शत-प्रतिशत सापेक्षिक आर्द्रता होने पर वायु संतृप्त हो जाती है और संघनन आरंभ हो जाता है। जिस तापमान पर हवा संतृप्त होती है, उसे ओसांक या  ओस  बिंदु कहते हैं। संतृप्तावस्था के बाद वायु को ठंडा करने पर संघनन प्रारंभ हो जाता है। शत-प्रतिशत सापेक्षिक आर्द्रता के बाद अतिरिक्त आर्द्रता का संघनन हो जाता है। यदि तापमान 32ॱ फारेनहाइट के ऊपर है तो तरल रूप में ओस, कुहरा, बादल आदि प्रकट होते हैं।
बांदा रेलवे स्टेशन
बांदा रेलवे स्टेशन बांदा जिले, उत्तर प्रदेश का एक ए- ग्रेड  रेलवे स्टेशन है। इसका कोड है BNDA। यह बांदा शहर को सेवा प्रदान करता है ।
स्टेशन पर ३ प्लेटफार्म हैं, और यह स्टेशन श्हैरेणी-ए का है तथा उत्तर मध्य रेलवे जोन के झांसी रेलवे मण्डल में है ।
बंगाल फ़िल्म पत्रकार संगठन पुरस्कार
बंगाल फ़िल्म पत्रकार संगठन पुरस्कार, जिसे आमतौर पर बीएफजेए पुरस्कार के रूप में जाना जाता है, बंगाल फ़िल्म पत्रकार संगठन पुरस्कार द्वारा प्रदान किया जाने वाला एक पुरस्कार है। बीएफजेए भारत में फिल्म समीक्षकों का सबसे पुराना संगठन है, जिसे १९३७ में विकासशील फिल्म पत्रकारिता और फिल्म उद्योग की सेवा के लिए स्थापित किया था।
माइकल गंज
यह कस्बा अपने रसगुल्लों के लिए मशहूर है, ब्रिटिश उपनिवेश के समय यहाँ के रसगुल्ले इंग्लैण्ड तक जाते थे, यहाँ की स्थानीय कहानियों में ब्रिटेन की महारानी को भी यहाँ के रसगुल्ले पसंद थे.
चोरगलिया
यह क़स्बा बहुत सारे गाँवों का समूह है | यह नैनीताल जिले में स्थित हल्द्वानी शहर से मात्र २३ किलोमीटर की दूरी पर स्थित है |
चोरगलिया के नाम के बारे में कहा जाता है कि चार गलियाँ होने के कारण इसे चार गलियाँ कहा जाता था जो समय के साथ अपभ्रंश होकर चोर गलिया हो गया जबकि कुछ लोगों का मानना है कि कभी इस सुरम्य घने जंगलों वाले मार्ग में चोर डाकुओं की बहुतायत थी, इसलिए इस क्षेत्र का नाम चोरगलिया पड़ा। १९७८ में प्रख्यात स्वतन्त्रता सेनानी आचार्य नरेंद्र देव के नाम पर चोरगलिया का नाम नरेंद्रनगर रखा गया। तत्कालीन उत्तर प्रदेश सरकार ने इस नाम को मंजूरी भी दे दी थी, पर अंत में यह वापस चोरगलिया में बदल गया, क्योंकि राज्य के टिहरी गढ़वाल जिले में भी इसी नाम का एक नगर था। २०१६ में चोरगलिया में आयोजित एक अन्य महापंचायत में इसका नाम नारायणनगर रखने का भी प्रस्ताव रखा गया।
चोरगलिया उत्तराखण्ड राज्य राजमार्ग ४० पर स्थित है, जो रामनगर से शुरू होकर हल्द्वानी-काठगोदाम होते हुए सितारगंज तक जाता है। उत्तर प्रदेश की राजधानी लखनऊ की ओर से आने वाले पर्यटकों के लिए नैनीताल जाने के लिए यह सबसे उपयुक्त मार्ग है।
चोरगलिया क्षेत्र से हल्द्वानी को जाने वाले उत्तराखण्ड राज्य राजमार्ग ४० में लगभग 7 किलोमीटर दूर से एक रास्ता सूर्या देवी मंदिर को जाता है , इस मंदिर की क्षेत्र में बहुत अधिक मान्यता है |  यहाँ पर एक बरसाती नाला भी है , जो बरसात में खूब पानी लिए होता है , इसका नाम सूर्या नाला है |
चोरगलिया क्षेत्र से हल्द्वानी और सितारगंज हेतु प्राइवेट बस संचालित की जाती हैं , प्रत्येक ३५ मिनट बाद बस उपलब्ध रहती हैं | उत्तराखंड परिवहन निगम की बस जो हल्द्वानी से टनकपुर की ओर तथा टनकपुर से हल्द्वानी की ओर जाती हैं इन बस के माध्यम से भी यातायात संचालित होता है |
यह क्षेत्र लालकुआँ विधानसभा निर्वाचन क्षेत्र, उत्तराखण्ड के अंतर्गत आता है | 56 लालकुआँ विधानसभा निर्वाचन क्षेत्र, उत्तराखण्ड वर्तमान में अनारक्षित सीट है | जिसके वर्तमान विधायक भारतीय जनता पार्टी के श्री नवीन चन्द्र दुमका हैं |
वर्तमान में यहाँ कक्षा 12 तक की शिक्षा व्यवस्था की सुविधा उपलब्ध है | विद्यालयों के नाम हैं-
1 G.D.J.M.PUBLIC SCHOOL CHORGALIYA
2 Hardatt Belwal Saraswati Shishu Mandir Chorgaliya
3 Govt Girls Inter College, Chorgaliya
4 Lakhanmandi Inter college, chorgaliya
5 Prabhat Tara Junior High School
6 Heritage Convent School
7 Government Primary School
वर्तमान में यहाँ दो बैंक मौजूद हैं -
1 बैंक ऑफ़ बड़ोदा
2 कोआपरेटिव बैंक
वर्तमान में यहाँ CHORGALIYA INDANE GAS SERVICE CHORGALYA नाम से गैस एजेंसी है जो पूरे क्षेत्र में गैस वितरण का कार्य करती है |
राष्ट्रीय राजमार्ग ९६६बी (भारत)
राष्ट्रीय राजमार्ग ९६६बी (National Highway 966B (India)) भारत का एक राष्ट्रीय राजमार्ग है। इसका पुराना नाम राष्ट्रीय राजमार्ग ४७ए था। यह राष्ट्रीय राजमार्ग ६६ का एक शाखा मार्ग है। इसकी लम्बाई कुन्दान्नुर, केरल से विलिंगडन द्वीप, कोच्चि तक ८ किमी है। यह राष्ट्रीय राजमार्ग ६६ पर जंक्शन से प्रारम्भ होता है। यह राष्ट्रीय राजमार्ग ५४८ तथा ११८ के बाद दूसरा सबसे छोटा राष्ट्रीय राजमार्ग है।
अब्दुल सत्तर रंजूर
अब्दुल सत्तर रंजूर (12 अक्टूबर 1917 – 23 मार्च 1990) एक कश्मीरी राजनेता और एक प्रसिद्ध क्रांतिकारी कवि और लेखक थे। वह कम्युनिस्ट पार्टी ऑफ़ इंडिया (सीपीआई) के एक अनुभवी नेता थे। रंजूर जम्मू-कश्मीर में पार्टी के पहले राज्य सचिव थे। उन्होंने पार्टी के राष्ट्रीय परिषद सदस्य के रूप में भी कार्य किया।
रंजूर का जन्म 12 अक्टूबर 1917 को कीगाम, शोपियां में हुआ था। उन्होंने निरंकुश डोगरा शासन के खिलाफ संघर्ष में भाग लिया। कश्मीर घाटी में किसान आंदोलन के निर्माण में रंजूर ने भी एक महत्वपूर्ण भूमिका निभाई। किसान आंदोलन में उनकी भूमिका के लिए उन्हें 1942 में जेल भेजा गया था। उन पर पुलवामा षड्यंत्र मामले के आरोप लगे, और फिर कश्मीर छोड़ो आंदोलन के दौरान एक वर्ष से अधिक समय तक वह भूमिगत ही रहे। इस समय के दौरान उनके घर पर अक्सर डोगरा शासन द्वारा प्रायोजित छेड़छाड़ और लूटपाट की घटनाएं भी होती रही। रंजूर एक प्रसिद्ध उर्दू कवि भी थे।  कुछ वर्षों तक लाहौर में रहते हुए, वह प्रसिद्ध कवि सर मुहम्मद इकबाल के करीब थे। इकबाल ने रंजूर के जीवन और कविताओं में सामाजिक और राजनीतिक सक्रियता को बढ़ावा देने में महत्वपूर्ण भूमिका निभाई थी।
1949 में उन्होंने नेशनल कांफ्रेंस छोड़ दी, और कश्मीर में भूमिगत कम्युनिस्ट पार्टी संगठन की स्थापना की। उन्हें 1951 में गिरफ्तार किया गया था। 1953 में वह डेमोक्रेटिक यूथ लीग के उपाध्यक्ष बने, और फिर 1957 में डेमोक्रेटिक नेशनल कॉन्फ्रेंस में शामिल हो गए। इसके बाद 1962 में वह जम्मू-कश्मीर किसान सभा के भी उपाध्यक्ष बने।
रंजूर ने 1962 जम्मू-कश्मीर विधानसभा चुनाव में राजपोरा सीट से डेमोक्रेटिक नेशनल कॉन्फ्रेंस के टिकट पर चुनाव लड़ा। आधिकारिक रिपोर्ट के मुताबिक, वह दूसरे स्थान पर रहे हालाँकि उन्होंने केवल 188 वोट (निर्वाचन क्षेत्र में वोटों का 0.8%) ही प्राप्त किये थे। चुनाव से कुछ दिन पहले ही उन्होंने और डीएनसी ने बक्षी शासन द्वारा अभूतपूर्व हिंसा के कारण इस चुनाव का बहिष्कार भी किया था। इसी कारण से यह चुनाव सत्तारूढ़ दल द्वारा भारी धोखाधड़ी के लिए कुख्यात हो गया।
1966 में वह जम्मू-कश्मीर किसान सभा के अध्यक्ष बने। वह उसी वर्ष जम्मू-कश्मीर में सीपीआई के आयोजन सचिव भी बने। उन्होंने हमारा कश्मीर के संपादक के रूप में कार्य किया। 1967 में उन्होंने जम्मू-कश्मीर विधान सभा चुनाव में सीपीआई के टिकट पर शोपियां सीट से चुनाव लड़ा, जिसमें वह 2,807 वोट (निर्वाचन क्षेत्र में 16.93% वोट) के साथ तीसरे स्थान पर रहे। 1972 के चुनाव में वह शोपियां से ही एक बार फिर खड़े हुए, और फिर से तीसरे स्थान पर रहे, लेकिन इस बार उन्हें मिले वोट बढ़कर 5,160 (25.87%) हो गये।
अपने बाद के वर्षों में वृद्धावस्था की वजह से रणजीर सक्रिय राजनीति से बाहर आ गए, और अपनी कविताओं पर ध्यान केंद्रित करने लगे। हालांकि, वह सामाजिक रूप से सक्रिय रहे और उनका मूल घर एक खुला घर बना रहा जहां आम लोग अपनी सहायता और मार्गदर्शन की तलाश में जा सकते थे। वह भारतीय कम्युनिस्ट पार्टी ऑफ नेशनल काउंसिल के सदस्य भी बने रहे। 23 मार्च 1990 को आतंकवादियों ने कीगाम (शोपियां) में स्थित उनके घर में घुसपैठ कर रंजूर को गोली मार दी, जिससे तुरंत उनकी मृत्यु हो गयी। अपनी मृत्यु के समय उनकी आयु 73 वर्ष थी।
मुनीर अहमद
मुनीर अहमद (जन्म १ फरवरी १९९६) एक अफ़ग़ानिस्तान क्रिकेट टीम के खिलाड़ी है। इन्होंने १० अगस्त २०१७ को २०१७ गाज़ी अमानुल्ला खान क्षेत्रीय वनडे टूर्नामेंट में एमो रीजन के लिए अपनी लिस्ट ए क्रिकेट कैरियर की शुरुआत की थी। जबकि इन्होंने १५ सितंबर २०१७ को २०१७ शेजेजा क्रिकेट लीग में बूस्ट डिफेंडर के लिए खेलते हुए अपने टी-२० कैरियर की शुरुआत की। इसके बाद इन्होंने २६ अक्टूबर २०१७ को अपना पहला प्रथम श्रेणी मैच खेला था।
मुनीर अहमद को २०१८ एशिया कप में अफ़ग़ानिस्तान टीम में मौका दिया गया।
गुलबदीन नायब
गुलबदीन नायब (जन्म १६ मार्च १९९१) एक अफ़ग़ानिस्तान क्रिकेट टीम के खिलाड़ी है। नायब एक दाएं हाथ के बल्लेबाज हैं जो दाएं हाथ से मध्यम तेज गेंदबाजी भी करते हैं। इन्होंने कनाडा के खिलाफ अपना पहला एक दिवसीय अंतरराष्ट्रीय मैच खेला था।
सत्यव्रत केदान
सत्यव्रत केदान भारतीय पहलवान है। उन्होने २०१० युवा ओलम्पिक में पहली बार भारत का प्रतिनिधित्व किया था। वह कांस्य पदक जीते थे। उसके उपरांत उन्होने २०१४ के राष्ट्र्मण्डल खेल में रजत पदक पाया था। उन्हे २०१७ में अर्जुन पुरस्कार से सम्मनित किया गया था। उनका जन्म ९ नवंबर १९९३ में, रोतक हरियाना में हुआ था। उनके पिता, सत्यवान केदान खुद पहलवान थे और उन्होने १९८८ के ग्रीष्मकालीन ओलंपिक में भाग लिया था। उन्हे भी अर्जुन अवार्ड मिला था। सत्यव्रत अपने पिता के अखाडे पर प्रशिक्षित हुए थे। सत्यव्रत अपने पिता और अपने आदर्श सुशील कुमार की तरह ओलंपिक में जाने की कामना करते हैं। उनका विवाह पहलवान साक्षी मलिक से २०१६ में हुआ।
केदान का पहला अंतरराष्ट्रीय पदक था। वह १०० के जी लडकों के फ्रीस्टाइल पहलवानी में भाग ले रहे थे। उन्हे कांस्य पदक मिला था।
उन्होने तुर्की के अली बोनकेगुल को हरा कर कांस्य पदक हासिल किया था। उन्होने सुशील कुमार और योगेश्वर दुत्त के साथ तय्यारी की थी।
कजाखस्तान के अलीहान जुमाएव को एक अंक से हराकर कांस्य पदक जीते थे।
कनाडा के अर्जुन गिल से हार गये थे और रजत पदक घर लाए थे।
सर्वानन्द कौल प्रेमी
सर्वानन्द कौल प्रेमी (जन्म: 2 नवम्बर 1924 – मृत्यु: 1 मई, 1990) एक भारतीय कश्मीरी भाषीय कवि, पत्रकार, विद्वान और स्वतंत्रता सेनानी थे। 1990 में कश्मीरी आतंकियों के हाथों इनकी हत्या की गई थी।
सर्वानन्द गोपीनाथ और ओमरावती कौल के बेटे थे। वे अनंतनाग ज़िले शॉफ़-शाली गाँव (प्राचीन संस्कृत नाम: सफ्त-शलेश्वर) से एक कश्मीरी पंडित परिवार थे। प्रेमी के पिता परिवार के सबसे पहला सदस्य थे जिन्होंने उच्च शिक्षा प्राप्त मिली थी।
1948 में उनकी शादी ओमा के साथ हुई थी। उनके 3 बेटे और 4 बेटियाँ पैदा हुए।
29/30 अप्रैल 1990 की रात के दौरान, तीन नकाबपोश आतंकियों ने प्रेमी के घर में घुसपैठ की। इसके बाद आतंकियों ने उन्हें और उनके बेटे का अपहरण किया था। 1 मई, 1990 को प्रेमी और उनके बेटे के मृत शरीर पाए गए। प्रेमी इतनी बेरहमी से कतल किया गया था क्योंकि उन्होंने कश्मीर में भारतीय राष्ट्रवाद की हिमायत की।
वे चार भाषाओं को पढ़ और लिख सकते थे - हिंदी, उर्दू, अंग्रेजी और कश्मीरी है। फारसी और संस्कृत समझने में भी वे सक्षम थे।
गुप्त इसाइयत
गुप्त इसाइयत का सबसे पहला उदाहरण रोमी साम्राज्य में मिलता है जब ईसाईयत ने शुरुवाती दौर में रोम में अपने पैर रखे थे। तत्काल महान रोमी सम्राट ट्रॉजन ने ईसाईयत को रोमन संस्कृति के लिए खतरा समझा और जितने रोमी ईसाई बने थे उनके सामने प्रस्ताव रखा कि या तो वे ईसाईयत छोड़ें या मृत्यु-दंड भुगतें। रोमी ईसाईयों ने मृत्यु-दंड से बचने के लिए ईसाई धर्म छोड़ने का नाटक किया। वे ऊपर से रोमी देवी देवताओं की पूजा करते रहे, पर अंदर से ईसाईयत को मानते थे। इस विषय पर बनी हॉलिवुड फिल्म अगोरा (२००९) में दिखाया गया है कि जब गुप्त-इसाई रोम में संख्या में अधिक हो गए तब उन्होंने रोमी देवी-देवताओं का अपमान करना शुरू कर दिया।  संत ज़ेवियर 1550 में धर्मान्तरण के लिए जापान गया और उसने कई बौद्धों को ईसाई बनाया। 1643 में जापान के राष्ट्रवादी राजा शोगुन (Shogun) ने ईसाई धर्म का प्रचार जापान की सामाजिक एकता के लिए खतरा समझा। शोगुन ने बल का प्रयोग किया और कई चर्चो को तोड़ा गया। जीसस-मैरी की मूर्तियां जब्त करके तोड़ दी गईं। बाईबल समेत ईसाई धर्म की कई किताबें खुलेआम जलायी गईं। जितने जापानियों ने ईसाई धर्म अपना लिया था उनको प्रताड़ित किया गया। उनकी बलपूर्वक बुद्ध धर्म मे घर वापसी कराई गई। जिन्होंने मना किया, उनके सर काट दिए गए। कई ईसाइयों ने बौद्ध धर्म मे घर वापसी का नाटक किया और क्रिप्टो-क्रिश्चियन बने रहे। जापान में इन गुप्त इसाइयों को काकूरे ईसाई कहा गया। काकूरे ईसाइयों ने बौद्धों के डर से ईसाई धर्म से संबधित कोई भी किताब रखनी बन्द कर दी। जीसस और मैरी की पूजा करने के लिए इन्होंने प्रार्थना बनायी जो सुनने में बौद्ध मंत्र लगती पर इसमें बाइबल के शब्द होते थे। ये ईसाई प्रार्थनाएँ काकूरे-क्रिश्चियनों ने एक पीढ़ी से दूसरी पीढ़ी को मौखिक रूप से हस्तांतरित करनी शुरू कर दी। वे बुद्ध के जैसी दिखने वाली मूर्ति, जो वास्तव में माँ मरियम की थी, की पूजा करते थे। 1550 से ले कर अगले 400 सालों तक काकूरे ईसाई बौद्ध धर्म के छद्मावरण में रहे। 20वीं शताब्दी में जब जापान औद्योगिकीकरण की तरफ बढ़ा और बौद्धों के धार्मिक कट्टरवाद में कमी आई तो इन काकूरे इसाइयों ने बौद्ध धर्म के मुखौटे से बाहर निकल अपनी ईसाई पहचान उजागर की। बालकन और एशिया माइनर, मध्यपूर्व, सोवियत रूस, चीन, नाज़ी जर्मनी समेत भारत में भी क्रिप्टो क्रिश्चियनों की बहुतायत है। गुप्त इसाई एशिया माइनर के देशों सर्बिया में द्रोवर्तस्वो, साइप्रस में पत्सलोई, अल्बानिया में लारामनोई, लेबनान में क्रिप्टो मरोनाईट व इजिप्ट में क्रिप्टो कोप्ट्स कहलाते हैं। गैर-ईसाई समाज में गुप्त रूप से अपने विश्वास का अभ्यास करने वाले ईसाइयों के अलावा, क्रिप्टो-कैथोलिक बहुसंख्यक प्रोटेस्टेंट, या प्रोटेस्टेंट-प्रभुत्व वाले क्षेत्रों और पूर्वी रूढ़िवादी देश। उदाहरण के लिये , कैथोलिक धर्म पर प्रतिबंध लगा दिया गया था और व्यक्तिगत कैथोलिकों को इंग्लैंड में 1558 से कानूनी रूप से सताया गया था। इसने रेक्यूसेंसी को प्रेरित किया, विशेष रूप से आयरलैंड में। इसी तरह, कैथोलिक धर्म को रूसी साम्राज्य में, पूर्वी रूढ़िवादी के पक्ष में, और स्कैंडिनेविया में लूथरनवाद के पक्ष में दबा दिया गया था। क्रिप्टो-प्रोटेस्टेंट ने कभी-कभी कैथोलिक क्षेत्रों में अभ्यास किया है। प्रारंभिक आधुनिक युग के दौरान, फ़्रांसीसी ह्यूगेनोट के अनुसरण नैन्टेस के आदेश का निरसन के लिए यह मामला था। अभी हाल ही में, इरीट्रिया में प्रोटेस्टेंट, एक ईसाई-बहुल देश, आबादी का लगभग 2% है और अक्सर अधिकारियों द्वारा उत्पीड़न और यातना से बचने के लिए गुप्त रूप से अभ्यास करता है। इसके अतिरिक्त, बाल्कन और पूर्वी यूरोप में ऐतिहासिक रूप से पूर्वी रूढ़िवादी आबादी जो विभिन्न रोमन कैथोलिक राज्यों (वेनिस गणराज्य,
धारा ३७७ (भारतीय दण्ड संहिता)
भारतीय दण्ड संहिता की धारा-३७७, भारतीय दण्ड संहिता में ब्रिटिश शासनकाल में सन १८६१ में डाली गयी थी, जो १५३३ के बग्गरी ऐक्ट पर आधारित थी। इस धारा द्वारा उन यौन कार्यों को अपराध घोषित किया गया है जो 'प्रकृति के आदेश के प्रतिकूल' हैं। किन्तु भारतीय सर्वोच्च न्यायालय ने सितम्बर २०१८ में इस धारा का प्रयोग उन कार्यों के लिए असंवैधानिक घोषित कर दिया जिनमें दो वयस्क परस्पर सहमति से समलैंगिक आचरण करते हैं। अर्थात भारत में परस्पर सहमति से दो वयस्कों के बीच समलैंगिक समबन्ध अब अपराध नहीं रहा। यह निर्णय भारत के संविधान के अनुच्छेद 141 और दिल्ली समझौते 1952 के तहत जम्मू और कश्मीर राज्य पर भी लागू होता है, क्योंकि आईपीसी की धारा 377 और रणबीर दंड संहिता पार मटेरिया है और न्यायिक उच्चारण जम्मू और कश्मीर तक बढ़ा दी गई है।
सर्वकालिक एशियाई खेल पदक तालिका
सर्वकालिक एशियाई खेल पदक तालिका एशियाई खेलों में विभिन्न एशियाई देशों द्वारा जीते गये पदकों की सूची है। एशियाई खेल या एशियाड एशिया महाद्वीप पर होने वाली सबसे बड़ी बहु-खेल प्रतियोगिता है। 1978 एशियाई खेल तक इसका आयोजन एशियाई खेल महासंघ करता था। 1982 एशियाई खेलों से आयोजन एशियाई ओलम्पिक परिषद के द्वारा किया जाता है। इन खेलों को अन्तरराष्ट्रीय ओलम्पिक संघ मान्यता देता है तथा ओलम्पिक खेलों के बाद दूसरी सबसे बड़ी बहु-खेल प्रतियोगिता मानता है। सबसे पहले एशियाई खेल 1951 में भारत के नई दिल्ली नगर में आयोजित हुए थे। अब तक इन खेलों के अट्ठारह संस्करण हो चुके हैं। सबसे नवीनतम अट्ठारहवें संस्करण का आयोजन 2018 में इण्डोनेशिया के जकार्ता तथा पालेमबांग नगरों में हुआ। इन खेलों की मेजबानी थाईलैंड का बैंकाक नगर सर्वाधिक चार बार कर चुका है।
नीचे एशियाई खेलों के ग्रीष्मकालीन संस्करण में 1951 से 2018 तक पदक जीतने वाले देश सम्मिलित हैं। इस सूची में शीतकालीन खेलों में राष्ट्रीय ओलम्पिक समितियों द्वारा जीते गये पदक शामिल नहीं हैं। तिरछे अक्षरों में लिखे राष्ट्र अब एशियाई खेलों का हिस्सा नहीं हैं।
बाबा मोहन राम
बाबामोहनराम की तपोभूमि भिवाड़ी में बाबा मोहनराम का मुख्य मेला साल में दो बार होली और रक्षाबंधन की दौज को भरता है। इसके अलावा हर माह की दौज पर मेला भरता है। जिसमें बाबा की ज्योत के दर्शन करने के लिए यूपी, हरियाणा, दिल्ली और राजस्थान से श्रद्धालु आते हैं। ट्रस्ट बाबा मोहनराम काली खोली के अध्यक्ष अमर भगत के अनुसार करीब 350 साल पहले मिलकपुर गुर्जर गांव में रहने वाले नन्दू भगत को बाबा मोहनराम ने दर्शन दिए। बाबा मोहनराम ने नन्दू भगत को वचन दिया कि वह प्राणीमात्र की सभी समस्याओं में उनकी सेवा करे। उनके द्वारा कहे गए वचनों को वह पूरा करेंगे। यह आशीर्वाद उनके वंशजों पर भी बना रहेगा। जिसके बाद नन्दू भगत ने काली खोली बाबा के प्रकट होने वाले स्थान पर ज्योत जलाई। साथ ही मिलकपुर स्थित जोहड़ की पाल पर कुटिया बनाकर बाबा मोहनराम की भक्ति करने लगे। तब से मिलकपुर में बाबा मोहनराम का पूजास्थल बनाकर अखंड ज्योत के साथ पूजा होने लगी। बाबा के मंदिर में श्रद्धालु आने लगे। इसके बाद भिवाड़ी क्षेत्र के अलावा दूर-दराज से भी श्रद्धालु दर्शनों को आने लगे। फिलहाल लल्लू भगत की सातवीं पीढ़ी के वंशज मंदिर ट्रस्ट के पदाधिकारी के रूप में जिम्मेदारी संभाल रहे हैं।
भिवाड़ी. काली खोल पहाड़ी पर स्थित बाबा मोहनराम का मंदिर।
यूरोकॉप्टर एएस३६५
यूरोकॉप्टर एएस365 वर्तमान में एयरबस हेलीकॉप्टर द्वारा उत्पादित एक दो इंजन वाला, मध्यम वजनी, बहुउद्देशीय हेलीकॉप्टर है।
एएस365 एक दो-इंजन वाला हेलीकॉप्टर है जो लंबी दूरी की यात्रा करने में सक्षम है, और एक उच्च परिवेश के तापमान या महत्वपूर्ण ऊंचाई के स्थानों में संचालन के लिए अनुकूल है। एएस365 आमतौर पर टर्बोमेका एरियल टर्बोशाफ्ट इंजनों की एक जोड़ी द्वारा संचालित होता है; बाद के वेरिएंट में, ये फैडेक(FADEC ) इकाइयों से लैस हैं, जो एक स्वचालित स्टार्ट-अप अनुक्रम और एक प्रशिक्षण मोड जैसी अतिरिक्त कार्यक्षमता प्रदान करते हैं। इंजन दो अलग-अलग प्रसारणों के माध्यम से रोटरक्राफ्ट के फोल्डेबल स्टारफ्लेक्स मुख्य रोटर और इसके फेनेस्ट्रॉन एंटी-टॉर्क टेल रोटर को चलाते हैं; ये गियरबॉक्स दो अलग-अलग हाइड्रोलिक सिस्टम के साथ-साथ आपातकालीन उपयोग के लिए स्टैंड-बाय हाइड्रोलिक सिस्टम से भी जुड़े होते हैं, जैसे कि लैंडिंग गियर नीचे करना। विद्युत शक्ति स्टार्टर जनरेटर और कैडमियम-निकल मुख्य बैटरी की एक जोड़ी द्वारा प्रदान की जाती है, एक आपातकालीन बैटरी भी मौजूद है।
रोटरक्राफ्ट के मुख्य धड़ में केबिन क्षेत्र, एक अलग सामान डिब्बे और एक वापस लेने योग्य ट्राइसिकल लैंडिंग गियर की व्यवस्था शामिल है; मुख्य केबिन तक पहुंचने के लिए कुल चार पारंपरिक दरवाजे आम तौर पर स्थापित किए जाते हैं, जिन्हें वैकल्पिक रूप से एक "सिंगल क्लैमशेल एयर सीढ़ी" प्रवेश द्वार से बदला जा सकता है। रोटरक्राफ्ट के विभिन्न भागों को मिश्रित सामग्रियों से बनाया जाता है, जैसे कि रोटर ब्लेड जो कार्बन फाइबर से बने होते हैं, अन्य सामग्री धड़ के भागों में उपयोग की जाती है। ढाँचा में जंग-रोधी सुरक्षा होती है और इसे स्थापित करने के लिए वैकल्पिक होइस्ट या कार्गो स्लिंग के लिए संरचनात्मक रूप से प्रबलित किया जाता है, रोटोक्राफ्ट की बाहरी सतह पर विभिन्न अन्य "मूरिंग" और ग्रिपिंग पॉइंट भी फिट किए जा सकते हैं। राडार के विभिन्न प्रकार और मॉडल एएस365 के अगले हिस्से में लगाए जा सकते हैं।
इस के स्टारफ्लेक्स मुख्य रोटर और फेनेस्ट्रॉन पूंछ का संयोजन अंदर के लोगों के लिए कम शोर और कंपन वाली उड़ान का अनुभव प्रदान करता है; एयरबस हेलीकॉप्टरों ने एएस365 एन3 द्वारा अंतर्राष्ट्रीय नागरिक उड्डयन संगठन (ICAO) के मानकों से 3.1 डेसीबल कम ध्वनि उत्सर्जन का दावा किया है, जिससे यह अपनी श्रेणी का सबसे शांत हेलीकॉप्टर बन गया है। एएस365 श्रेणी "ए" की शर्तों के तहत समुद्र सतह से पूर्ण भार के साथ उड़ान भर सकता है। मुख्य केबिन क्षेत्र को पुन: कॉन्फ़िगर करने योग्य बनाया गया है, एक सुविधा जिसे आपातकालीन चिकित्सा सेवा (ईएमएस) और खोज और बचाव (एसएआर) ऑपरेटरों को बढ़ावा दिया जाता है। यह साधारण लेआउट में, दो पायलटों के अलावा 12 यात्रियों को समायोजित कर सकता है; और वीआईपी लेआउट में सात यात्रियों को समायोजित किया जा सकता है। हेलीकॉप्टर के दोनों ओर बड़े स्लाइडिंग दरवाजों के माध्यम से केबिन में जाया जाता है, यात्रियों की बोर्डिंग को आसान बनाने के लिए आमतौर पर बिल्ट-इन बोर्डिंग स्टेप्स स्थापित किए जाते हैं।
राधा कृष्ण (धारावाहिक)
राधाकृष्ण एक भारतीय पौराणिक धारावाहिक है। यह धारावाहिक राधा कृष्ण की प्रेम कहानी पर आधारित है। इस धारावाहिक के निर्माता सिद्धार्थ कुमार तिवारी, राहुल कुमार तिवारी और गायत्री गिल तिवारी है। जिसे उनके अपने निर्माण संस्था स्वास्तिक प्रोड्क्शन्स के तहत बनाया गया है और इसका निर्देशन राहुल तिवारी द्वारा हुआ है। इसका प्रसारण १ अक्टूबर, २०१८ से स्टार भारत पर हो रहा है।
अतिचालक तार
अतिचालक पदार्थ से बने तार (केबल) को अतिचालक तार (Superconducting wire) कहते हैं। जब इन्हें ठण्डा करते हुए इनके संक्रमण ताप से नीचे लाया जाता है तो इनका प्रतिरोध शून्य हो जाता है। अतिचालक तारों का उपयोग करके अतिचालक चुम्बक और अन्य युक्तियाँ बनायी जातीं हैं।
प्रायः अतिचालक तार बनाने के लिए परम्परागत अतिचालक पदार्थों (जैसे, नायोबियम टाइटेनियम) का उपयोग किया जाता है लेकिन अब उच्च-ताप अतिचालकों (जैसे, YBCO) का भी प्रयोग होने लगा है। अतिचालक तारों से मुख्य लाभ यह है कि बहुत पतले तारों से भी बहुत अधिक विद्युत धारा बहायी जा सकती है (अर्थात धारा घनत्व बहुत अधिक रखा जा सकता है) तथा इनका प्रतिरोध शून्य होने के कारण इनमें विद्युत ऊर्जा (iR.t) का क्षय नहीं होता। किन्तु अतिचालक तारों को बहुत कम ताप तक ठण्डा करने के लिए अतिरिक्त ऊर्जा लगानी पड़्ती है, यह इनका एक प्रमुख दोष है।
संक्रमण ताप
जिस ताप पर कोई पदार्थ अपनी क्रिस्टल अवस्था बदल देता है उसे उसका संक्रमण ताप (transition temperature) कहते हैं। उदाहरण के लिए, जब रोम्बिक सल्फर को 95.6 °C से ऊपर तक गरम किया जाता है तो यह मोनोक्लिनिक सल्फर में बदल जाता है। यदि इसे पुनः 95.6 °C से नीचे तक ठण्डा किया जाय तो पुनः रोम्बिक सल्फर बन जाता है। अतः इसका संक्रमण ताप 95.6 °C है और इस ताप पर इसके दोनों रूप एक साथ अस्तित्वमान होते हैं।
दूसरा उदाहरण टिन का है जो 13.2 °C से नीचे घन आकार का होता है और उससे अधिक ताप पर चतुष्फलकी का रूप (tetragonal shape) धारण कर लेता है।
लौहविद्युतीय (ferroelectric) या लौहचुम्बकीय क्रिस्टलों के मामले में इनका क्यूरी ताप ही संक्रमण ताप है।
एयरबस हेलीकॉप्टर्स एच१६०
एयरबस हेलीकॉप्टर्स एच160 (जिसे पूर्व में एक्स4 के नाम से जाना जाता था) एयरबस हेलीकॉप्टर्स द्वारा विकसित एक मध्यम वजनी हेलीकॉप्टर है। एयरबस हेलीकॉप्टर एच160 एक हल्का, अधिक कुशल बनावट तैयार करने के लिए कई उन्नत विनिर्माण प्रौद्योगिकियों और सामग्रियों का लाभ उठाता है। एक वजन-बचत उपाय पारंपरिक हाइड्रोलिक लैंडिंग गियर और ब्रेक का विद्युत समकक्षों के साथ प्रतिस्थापन था। ऐसा करने वाला यह दुनिया का पहला हेलीकाप्टर है। एयरबस के अनुसार हाइड्रोलिक घटकों का उन्मूलन रोटरक्राफ्ट को हल्का और सुरक्षित बनाता है।
इसकी क्रूज गति १५५ नॉट्स है और यह १७५ नॉट तक कि अधिकतम गति से उड़ान भर सकता है। इसकी रेंज ४६० नॉटिकल माइल है।
मध्य जुरैसिक युग
मध्य जुरैसिक युग (Middle Jurassic epoch) जुरैसिक कल्प (Jurassic period) के तीन भूवैज्ञानिक युगों की शृंखला का दूसरा युग था। यह आज से लगभग 17.4 करोड़ वर्ष पूर्व पूर्व जुरैसिक युग (Lower Jurassic) की समाप्ति के साथ आरम्भ हुआ और इसका अन्त आज से लगभग 16.3 करोड़ वर्ष पूर्व उत्तर जुरैसिक युग के आरम्भ होने पर हुआ। मध्य जुरैसिक युग में पैंजीया अधिमहाद्वीप (सुपरकॉन्टीनेंट) लौरेशिया और गोंडवाना के दो खंडों में टूटने लगा और अटलांटिक महासागर अस्तित्व में आ गया।
उत्तर जुरैसिक युग
उत्तर जुरैसिक युग (Late Jurassic epoch), जो ऊपरी जुरैसिक युग (Upper Jurassic epoch) भी कहलाता है, जुरैसिक कल्प (Jurassic period) के तीन भूवैज्ञानिक युगों की शृंखला का अंतिम युग था। यह आज से लगभग 16.3 करोड़ वर्ष पूर्व मध्य जुरैसिक युग (Middle Jurassic) की समाप्ति के साथ आरम्भ हुआ। इसका अन्त आज से लगभग 14.5 करोड़ वर्ष पूर्व हुआ और इसके साथ-साथ जुरैसिक कल्प का अन्त और चाकमय कल्प का आरम्भ हुआ।
चिकित्सा आपात
जब किसी गम्भीर चोट या बीमारी के कारण किसी व्यक्ति की शीघ्र मृत्यु का खतरा मंड़रा रहा हो तो इसे चिकित्सा आपात (medical emergency) कहते हैं। ऐसी आपात स्थिति में किसी दूसरे व्यक्ति की सहायता की आवश्यकता होती है जो उस स्थिति से निपटने की योग्यता रखता हो। इसके लिए आपात चिकित्सा सेवा को सम्पर्क करके बुलाना चाहिए। भारत में इसके लिए ११२ डायल करना होता है।
इमाद अद-दीन अल-इस्फाहानी
मुहम्मद इब्न हमद इस्फ़हानी (1125 - 20 जून, 1201) (फारसी: محمد ابن حامد اصفهانی), अधिक लोकप्रिय रूप से इमाद अद-दीन अल-इस्फ़हानी (फारसी: عماد الدین اصفهانی) के रूप में जाना जाता है (अरबी: عماد الدين الأصفهاني (51 9 -13 रमजान 597)), एक फारसी इतिहासकार, विद्वान और राजनीतिज्ञ थे। उन्होंने अपने कई ऐतिहासिक कार्यों के साथ अरबी कविता का मूल्यवान पौराणिक कथा छोड़ी और ज़ेंगिद और अय्यूबिड काल के दौरान पत्रों के एक व्यक्ति के रूप में काम किया।
पौराणिक कालक्रम
पौराणिक कालक्रम से तात्पर्य हिन्दू धर्मग्रन्थों में वर्णित हिन्दू इतिहास ही नहीं अपितु मानवमात्र के इतिहास से है। पौराणिक कालानुक्रम के अनुसार दो सबसे महत्वपूर्ण तिथियाँ हैं, महाभारत युद्ध तथा कलियुग का आरम्भ। महाभारत के युद्ध का काल ३१३८ ईसापूर्व तथा कलियुग का आरम्भ ३१०२ ईसापूर्व। पौराणिक कालक्रम के अनुसार वैदिक काल का वर्तमान मान्य समय से पहले था।
रथ (भारतीय)
रथ एक भारतीय-ईरानी शब्द है और अश्वचालित वाहन का सूचक है। इसे प्रोटो भारतीय-ईरानी भाषा में *Hrátʰas, तथा अवेस्ता भाषा में raθa कहते हैं। इनके पहिए में ताड़ी या तिल्ली लगी होती है। दक्षिण भारतीय भाषाओं में इसके लिए 'तेर' (taer) धब्द है।
मण्डपम
मण्डपम (Mandapam) भारत के तमिल नाडु राज्य के रामनाथपुरम ज़िले में एक नगर है। प्रसिद्ध पम्बन रेल पुल तथा अन्य वाहनों के लिए बना पुल इस नगर के पूर्व में स्थित हैं।
अल-उदरी
अल-उदरी या अल-उधरी (पूर्ण अबू अल-अब्बास अहमद इब्न उमर इब्न अनस इब्न दिलत इब्न अबू अल-जियार अनस इब्न फलादान इब्न इमरान इब्न मुनायब इब्न जुगायबा इब्न कुतुबा अल-उदरी, अरबी: أحمد بن عمر بن انس بن دلهاث بن انس بن فلذان بن عمر بن منيب العذري, 1003-1085), एक मुवालाद भूगोलकार और अल-अंडलस के इतिहासकार थे।
1003 में अल्मेरिया में पैदा हुए, अल-उदरी एक युवा लड़के के रूप में मक्का गए। अपने दस साल के प्रवास के दौरान, उन्होंने अबू धार अल-हरवी के साथ अध्ययन किया। अल-अंडलस में लौटने पर उन्हें अबू उमर इब्न 'अब्द अल-बार और बाद में इब्न हज़म के लिए प्रशिक्षित किया गया था। वह ज़ारागोज़ा में रहते थे और अल-अंडलस में ज़ारागोज़ा के ताइफा के बारे में एक भौगोलिक-ऐतिहासिक संग्रह के लेखक थे।
विशेष विवाह अधिनियम
विशेष विवाह अधिनियम, 1954 भारत की संसद का एक अधिनियम है जो भारत के लोगों और विदेशी देशों में सभी भारतीय नागरिकों के लिए विवाह का विशेष रूप प्रदान करता है, भले ही किसी भी पार्टी के बाद धर्म या विश्वास के बावजूद। यह अधिनियम 1 9वीं शताब्दी के उत्तरार्ध में प्रस्तावित कानून के एक टुकड़े से हुआ था। विशेष विवाह अधिनियम के तहत गंभीर विवाह व्यक्तिगत कानूनों द्वारा शासित नहीं होते हैं।
1872 अधिनियम III में, 1872 को अधिनियमित किया गया था लेकिन बाद में इसे कुछ वांछित सुधारों के लिए अपर्याप्त पाया गया, और संसद ने एक नया कानून बनाया। हेनरी सुमनेर मेन ने पहली बार 1872 के एक्ट III की शुरुआत की, जो कि किसी भी असंतोषियों से शादी करने की इजाजत देगी, जिसे उन्होंने एक नए सिविल विवाह कानून के तहत चुना है। अंतिम शब्द में, कानून ने अपने विश्वास के पेशे को त्यागने के इच्छुक लोगों के लिए विवाह को वैध बनाने की मांग की ("मैं हिंदू, ईसाई, यहूदी, आदि धर्म का दावा नहीं करता हूं")। यह अंतर जाति और अंतर-धर्म विवाह में लागू हो सकता है। कुल मिलाकर, स्थानीय सरकारों और प्रशासकों की प्रतिक्रिया यह थी कि वे सर्वसम्मति से मेन के विधेयक का विरोध करते थे और मानते थे कि कानून ने वासना के आधार पर विवाह को प्रोत्साहित किया था, जो अनिवार्य रूप से अनैतिकता का कारण बनता था।
स्पेशल विवाह अधिनियम, 1954 में पुराने अधिनियम III, 1872 को बदल दिया गया।
इस अधिनियम के तहत विवाहित व्यक्ति की संपत्ति के उत्तराधिकार या इस अधिनियम के तहत पंजीकृत परंपरागत विवाह और उनके बच्चों की, भारतीय उत्तराधिकार अधिनियम द्वारा शासित है। हालांकि, अगर शादी के पक्ष हिंदू, बौद्ध, सिख या जैन धर्म हैं, तो उनकी संपत्ति का उत्तराधिकार हिंदू उत्तराधिकार अधिनियम द्वारा शासित होगा।
डिसक्लोज़र
डिसक्लोज़र १९९४ की एक अमेरिकी इरोटिक–थ्रिलर फिल्म है। बैरी लेविनसन द्वारा निर्देशित इस फ़िल्म में माइकल डगलस और डेमी मूर ने मुख्य भूमिकाएं निभाई हैं, जबकि डोनाल्ड सुथरलैंड, रोज़मेरी फोर्सिथ और डेनिस मिलर अन्य सहायक भूमिकाओं में नज़र आये हैं। यह फ़िल्म माइकल क्रिचटन के इसी नाम के एक उपन्यास पर आधारित है। थ्रिलर और रहस्य का संयोजन करती डिसक्लोज़र की कहानी ९० के दशक के मध्य में कंप्यूटर उद्योग के अंतर्गत एक कार्यालय में सेट है। कहानी का मुख्य फोकस, जिससे कि फिल्म और पुस्तक दोनों अपना शीर्षक लेती हैं, यौन उत्पीड़न और इसकी शक्ति संरचना का मुद्दा है।
माइकल क्रिचटन ने अपने उपन्यास के प्रकाशित होने से पहले ही उसके फ़िल्म अधिकार १ मिलियन डॉलर में बेच दिए थे। फ़िल्म की शूटिंग वाशिंगटन राज्य के सीएटल के आस-पास हुई। डिस्क्लोज़र को संयुक्त राज्य अमेरिका में ९ दिसंबर १९९४ को मिश्रित समीक्षाओं के साथ जारी किया गया था। बॉक्स ऑफिस पर भी यह फ़िल्म सफल रही, ५५ मिलियन डॉलर के बजट पर बनी इस फ़िल्म ने लगभग २१४ मिलियन अमेरिकी डॉलर का व्यवसाय किया।
मेहुल निसार
मेहुल निसार (जन्म, 3 सितंबर, सोलापुर, महाराष्ट्र), एक भारतीय टेलीविजन और फिल्म अभिनेता है। इन्होंने साल १९९९ में टेलीविजन धारावाहिक "हिप हॉप हरे" के साथ अपना करियर शुरू किया। इसके बाद उन्हें अमिताभ बच्चन और शाहरुख खान अभिनीत फिल्म मोहब्बतें में भी मौका मिला था। यह फिल्म २००० में रिलीज़ हुई थी।
पुण्डीर
पुण्डीर एक राजपूत जाति है। यह उत्तर भारत मे फैले हुए हैं उत्तर भारत मे शाकम्भरी देवी सहारनपुर इनकी कुलदेवी है इनके नाम से हरियाणा मे एक स्थान पुण्डरी भी है ये दधिमती माता को भी अपनी कुलदेवी मानते हैं।
एरिक थॉमस स्टोक्स ने पुण्डीरों के बारे में लिखा है कि-
दूरदृष्टिता
दूरदृष्टिदोष या दूरदृष्टिता (Far-sightedness या hypermetropia) आंखों का ऐसा दोष है जिसके होने पर दूर की वस्तुएं स्पष्ट दिखाई पड़ती है परन्तु निकट की वस्तुएं स्पष्ट दिखाई नहीं पड़ती हैं।
आंखों में यह दोष उत्पन्न होने पर प्रकाश की समान्तर किरणपुंज आँख द्वारा अपवर्तन के बाद रेटिना के बाद में प्रतिबिम्ब बनाता है (न कि रेटिना पर)। इस कारण पास की वस्तुओं का प्रतिबिम्ब स्पष्ट नहीं बनती और चींजें धुंधली दिखतीं हैं। यह दोष अधिकांशतः वृद्ध होने या अधिक आयु (जैसे चालीस के ऊपर ) के लोगों को होता है। काम आयु के लोगों में यह बहुत कम पाया जाता है।
आँखों के अभिनेत्र लेंस के फोकस दूरी के अधिक हो जाने के कारण यह दोष उत्पन्न होता है। पूरी कोशिश करने पर भी आँखे इस फोकस दूरी को कम नहीं कर पातीं। इस दोष के निवारण के लिए आँखों के आगे उत्तल लेंस का प्रयोग किया जाता है।
जरादूर दृष्टि
आंखों का ऐसा दोष है जिसमें में निकटदृष्टि दोष और दूर दृष्टि दोष (दूरदृष्टिता) दोनों दोष होता है जिसमें मनुष्य दूर की वस्तु तथा नजदीक की वस्तु को स्पष्ट नहीं देख पाता है | आँख के ऐसे दोष को जरादृष्टि दोष कहते हैं |
आँख में जरादृष्टि दोष होने का कारण है समायोजन क्षमता का कम हो जाना| अक्सर आँख में ऐसे दोष उम्र ढलने के पश्चात ही दिखाई देता है| इस प्रकार के दोष से निवारण के लिए हमें द्विफोकसी लेंस का प्रयोग करना चाहिए।
भारतीय भागीदारी अधिनियम 1932
भारतीय भागीदारी अधिनियम या 'भारतीय साझेदारी अधिनियम' ( Indian Partnership Act, 1932) भारत की संसद द्वारा १९३२ में पारित एक अधिनियम है जो सझेदारी फर्मों का नियमन करती है। इसके पारित होने के पहले सहभागिता भारतीय अनुबन्ध अधिनियम १८७२ की कुछ धाराओं के द्वारा शासित थी। यह अधिनियम निगम कार्य मंत्रालय के द्वारा अधिशासित है। साझेदारी अधिनियम के अंतगत साझेदारी यदि साझेदारी अधिनियम किसी भी घटना के हल अथ्वा उस पर किये जाने वाले सजा अथवा उसके परिणाम के प्रति कुछ नहीं बताता है तो Indian Contract Act 1872, में दिये गए आदेशों का पालन किया जाता है।
इब्न हिशम
अबू मुहम्मद 'अब्द अल-मलिक बिन हिहाह इब्न अयूब अल-हिमरी (अरबी: أبو محمد عبدالمالك بن هشام), या इब्न हिशाक. एक अरब इतिहासकार थे। इन्होंने लेखक इब्न इसाक के द्वारा लिखित इस्लामी पैगंबर हज़रत मुहम्मद सहाब की जीवनी को संपादित किया था।..
अल-कदी अल-नुमान
अबू हनीफा अल-नुमान इब्न मुहम्मद इब्न मंसूर इब्न अहमद इब्न हैयुन अल-तामीमी, जिन्हें आम तौर पर अल-कही अल-नुमन के नाम से जाना जाता है, काजी नुमान (974 ईस्वी / 363 एएच को मृत्यु हो गई) एक इस्माली न्यायवादी थे और फातिमिद खलीफा के आधिकारिक इतिहासकार। उन्हें कदी कुड्डात भी कहा जाता था।
अबू मुहम्मद अल-हसन अल-हमदानी
अबू मुहम्मद अल-हसन इब्न अहमद इब्न याक़ूब अल-हमदानी: (279/280-333 / 334 हिजरी / 893-945 ईस्वी; अरबी: أبو محمد الحسن بن أحمد بن يعقوب الهمداني) एक अरब मुस्लिम भूगोलवेत्ता, रसायनज्ञ, कवि, व्याकरणता, इतिहासकार, और खगोल विज्ञानी, बानू हामदन, पश्चिमी अमरावन/ यमन के जनजाति से थे वह अब्बासी ख़िलाफ़त की आखिरी अवधि के दौरान इस्लामी संस्कृति के सर्वश्रेष्ठ प्रतिनिधियों में से एक थे।
दर्पण प्रतिबिंब
किसी वस्तु का दर्पण से परावर्तन के पश्चात दर्पण द्वारा जो प्रतिबिंब बनता है उसे उस बिंब का दर्पण प्रतिबिंब कहते हैं
उदाहरण- अगर किसी वस्तु को किसी दर्पण के सामने रखा जाता है तब उसका एक प्रतिबिंब दर्पण बनाता है वह प्रतिदिन दर्पण के कितनी दूरी पर रखा है इस बात पर निर्भर करता है
अमरा राम (माकपा राजनीतिज्ञ)
अमरा राम (जन्म: 5 अगस्त 1955) एक भारतीय राजनतिज्ञ तथा किसान नेता हैं जो कि जुलाई 2013 से ऑल इण्डिया किसान महासभा के उपाध्यक्ष हैं। वे भारतीय कम्युनिस्ट पार्टी (मार्क्सवादी) से राजस्थान विधान सभा में 1999 से 2013 तक विधायक रह चुके हैं। वे 2014 से माकपा की राजस्थान इकाई के राज्य सचिव भी हैं।